صفی‌الدین 25 یاشیندا اولارکن هلیکرانا (لنکران شهری یاخین‌لیغیندادیر) گئده‌رک شیخ زاهد گیلانی ایله گؤروشور و اونون موریدی اولاراق، مورشیدیندن بیلیک، معریفت اؤیره‌نیر و عیرفانین اینجه‌لیک‌لرینه، گیزلی سیرلرینه یئترینجه بلد اولور. صفی‌الدین عؤمرونون 25 ایلینی شیخ زاهد گیلانی نین خیدمتینده کئچیره‌رک مورشیدی‌نین قیزی بی‌بی فاطمه ایله ائوله‌نیر و بورادا گیلک دیلینی ده اؤیره‌نیر. هله شیخ زاهد گیلانی‌نین ساغلیغیندا اونون جانیشینی تعیین ائدیلن شیخ صفی‌الدین چوخ کئچمیر کی، اردبیل ه قاییدیر و بورادا 35 ایل عرضینده  "‌دارالارشاد‌"  آدلی خانگاها رهبرلیک ائدیر، صفویه طریقتی‌نین قوروجوسو، باشچیسی کیمی فعالیت گؤستره‌رک چوخلو سایدا عیرفان اهلی تربیه ائدیب یئتیشدیریر. شیخ صفی حتّی شیخ زاهد گیلانی طرفیندن تصووّفون خوراسان مکتبینی ایزله‌مک اوچون یؤنلندیرمیشدی.